தடயம் இல்லாத காதல் - காதல் கவிதை

ஒய்யார ஆசை ஒன்று 
 விடாமல் தேடுகிறது., 
 என்னை ஏற்றி விட்டது யார்? 
 இரு முனையிலும் 
 கூர் செய்யப்பட்டிருந்தது., 
 கண்களோ இதழோ 
 விருட்டென்று ஈர்த்து செல்லும் 
 வலிக்காது! 
 இறுக்கமாகவும் நெருக்கமாகவும் 
 பின்னப்பட்டிருந்தது., 
 இதில் பயமும் அடக்கம்! 
 ஒலிப்பதிவும், ஓளிப்பதிவும் 
 செய்ய முடியாத கனவு நாடகம் 
 காதல்! 
 எல்லோரின் ஏக்கத்தையும் 
 புரிந்து கொள்ளும்., 
 ஏதோ ஒன்று ஏனோ பிடிக்கும்! 
 ஆணென்ன பெண்ணென்ன 
 அத்து மீறத்தான் செய்யும்., 
 காதல் ஒரு சலனப்பட்டரை! 
 இருட்டறை மெழுகு இது 
 எரிந்து போகும் 
 நெருப்பு தான் காதல்., 
 மெழுகு? 
 ஒருவேளை 
 உருவம் இருந்திருந்தால் 
 கொலை முயற்சி நடந்திருக்கலாம் 
 காதலுக்கு! 
 நாளேட்டில் குறிக்க முடியாத ஒன்று 
 யாருக்கு எப்போது பிறந்தது? 
 காதல்! 
 இதற்கெல்லாம் உடந்தையாகிப்போகும் 
 இதயத்திற்கு சொல்லப்பட்டது., 
 அழுது கொண்டே சிரிக்கும் 
 கொடிய மிருகமடா காதல் என்று! 
 உரையாடலுக்கு பின் நிகழ்த்தபட்ட 
 விவாதம் ஒன்றில் முடிவானது 
 காதலுக்கு உருவம் இல்லை!